Traditional & Folk Songs with lyrics & midi music www.traditionalmusic.co.uk 
Binnorie 
(alternate:) 
TWOSIS5.2 
Binnorie 
There lived twa sisters in yonder ha' Binnorie, o an' Binnorie, 
They hid bit ae lad atween them twa, He's the bonnie miller lad o Binnorie. 
It fell aince upon a day 
That the auldest ane to the youngest did say At the bonnie mull dams o Binnorie. 
O sister O sister will ye gang to the brooms, 
An hear the little blackbirdie changing its tunes At the bonnie mull dams o Binnorie. 
O sister O sister will ye gang to the dams 
An see your father's fish boats safe on dry land An see the mullart lad o Binnorie. 
They hidna been half an hour at the brooms 
Till they thrice heard the blackbirdie changing its tunes At the bonnie mull dams O Binnorie. 
They hidna been an hour at the dams 
Till they saw their father's fish boats safe on dry land But they sawna the bonnie mullart laddie. 
The youngest ane she stood on a stane 
The aulest ane dung the youngest in To the bonnie mull dams o Binnorie. 
She swam up an she swam down 
Till she swam back tull her sister again In the bonnie mull dams o Binnorie. 
Sister O Sister will ye reach me yere glove An I'II make you heir o my true love 
 The bonnie mullart lad O Rinorie. 
It wisna for that, that I dang ye in, It's because ye are fair an I am din* An ye'll droon in the dams o Binnorie. 
Oot cam the aul' mullart's daughter to the dams For water tae wash her father's hands Fae the bonnie mull dams o Binnorie. 
O father O father go a-fishing your dams For there's either a mermaid or a milk-white swan In the bonnie mull dams o Binnorie. 
They socht up an they socht down But they got naething but a droon'd woman In the bonnie mull dams O Binnorie. 
Some o them kent her by her skin so fair But weel kent the millart by her bonnie yellow hair She's the millart's bonnie lass o Binnorie. 
Some o them kent her by her goon o silk But the millart laddie kent her by her middle so jimp 'Twas his ain bonnie lass o Binnorie. 
Mony a ane was at her oot takin An mony ane mair at her green grave makin At the bonnie mull dams o Binnorie. 
*din=dun, dark From Grieg-Duncan Collection Child #10